Chaetophora

Chaetophora er en slekt av pillebiller.

Utseende 
Små til middelsstore (1–10 mm), ovale biller, kroppen er nokså sterkt hvelvet. På farge er de gjerne grå/brun/svarte, ofte med metallglans. Oversiden er dekket av fine, lyse, oppstående skjell. Hodet er lite, nedbøyd og vanligvis ikke synlig ovenfra. Det kan felles inn i en grop i forbrystet. Fasettøynene er temmelig små og ovale. Antennene er nokså korte, 11-leddete, svakt kølleformede. Brystskjoldet (pronotum) er bredere enn langt, nokså hvelvet, med tydelig avsatte sidekanter. Dekkvingene er nokså korte og brede, hvelvede, med eller uten punktstriper. Beina er korte, føttene kan felles inn i en fure på leggen og hele beina kan felles inn i furer på undersiden, slik at kroppsformen blir helt glatt. Larvene er C-formede, halvmåneformede eller sylindriske.

Levevis 
Både voksne og larver lever av stort sett av mose, selv om enkelte arter også kan finnes på lav og urter. De voksne beiter på overflaten av moseteppet, mens larvene stort sett lager tunneler nede i mosen. De fleste er nattaktive. Pillebillene finnes ganske høyt til fjells og er en av de tallrikeste bilegruppene i høyfjellet.

Utbredelse 
Slekten er utbredt i Palearktis og Afrika, men har i senere tid også spredt seg til Nord-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien pillebiller, Byrrhoidea
 Familien pillebiller, Byrrhidae
 Underfamilien skjellpillebiller, Syncalyptinae
 Stammen Syncalyptini
 Slekten Chaetophora Kirby & Spence, 1817
 Chaetophora fiorii Jäger & Puthz, 2013
 Chaetophora medleri Johnson, 1978
 Chaetophora milesi Matsumoto, 2021
 Chaetophora minuta Reitter, 1884
 Chaetophora morettoi Matsumoto, 2021
 Chaetophora natalensis Jäger & Puthz, 2013
 Chaetophora russelli (Fiori, 1978)
 Chaetophora smithi Matsumoto, 2021
 Chaetophora spinosa (Rossi, 1794)

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. 344 sider. ISBN 8712166936
 Silfverberg, H. 1992. Enumeratio Coleopterorum Fennoscandiae, Daniae et Baltiae. (Liste over Nordens biller). Helsinki.

Eksterne lenker 
 

Biller formelt beskrevet i 1817
Dyr formelt beskrevet av William Forsell Kirby
Dyr formelt beskrevet av William Spence
Pillebiller